Photo: Unsplash .td_uid_2_60f149dc873ad_rand.td-a-rec-img{text-align:left}.td_uid_2_60f149dc873ad_rand.td-a-rec-img img{margin:0 auto 0 0} Il-Gvern ħabbar policy dwar ir-remote working għal-ħaddiema tal-Gvern. Din il-policy kienet ġiet imħabbra fil-Ġimgħa għas-Servizz Pubbliku ta' din is-sena wara esperjenzi minn proġett pilota mibdi fl-2019 kif ukoll l-esperjenza tal-imxija tal-Covid-19. Din il-policy se tkun qed toffri flessibilità sħiħa lil impjegati tas-Servizz Pubbliku, biex fuq bażi regolari jwettqu xogħolhom minn postijiet differenti lil hinn mill-uffiċċju formali tagħhom. Il-policy se tkun qiegħda tidħol fis-seħħ mill-1 ta' Ottubru li ġej, u se jkun hemm perjodu ta' tranżizzjoni ta' 18-il xahar sabiex isir it-tibdil neċessarju minn dak eżistenti tat-teleworking, għar-remote working policy. Is-Segretarju Permanenti Ewlieni Mario Cutajar qal li din il-policy hija frott diversi xhur ta' xogħol u żied li l-policy ġiet imnediija se tagħmilha possibli biex mhux biss individwi jinqelbu jaħdmu remotament imma anke sezzjonijiet u dipartimenti sħaħ. Ir-Remote Working Policy ddaħħal ukoll gwidi biex tassigura standards professjonali fl-ogħti tas-servizz, il-protezzjoni tad-data, il-benesseri tal-impjegat u t-tagħmir teknoloġiku, kif ukoll biex ikunu mħarsa liġijiet, policies u ftehim settorali fis-seħħ. Il-policy se tħaddan il-prinċipju tar-right to disconnect. Taħriġ speċifiku, kemm mill-aspett ta' management u kemm mill-aspett ta' teknoloġija, se jingħata mill-Istitut għas-Servizzi Pubbliċi, kemm lill-impjegati kif ukoll lill-kapijiet, u dan biex jiżdied l-aċċess għal din is-sistema ġdida tal-mod kif jaħdem is-Servizz Pubbliku. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60f149dc87856_rand.td-a-rec-img{text-align:left}.td_uid_3_60f149dc87856_rand.td-a-rec-img img{margin:0 auto 0 0}